Brainwashed

***Brainwashed*** er det siste studioalbumet til George Harrison. Albumet ble utgitt i 2002, nesten et år etter Harrisons dødsfall, da han var 58. Som en posthum utgivelse, tiltrakk *Brainwashed* seg mye oppmerksomhet ved utgivelsen.

## Historie
Harrison hadde begynt å spille inn sangene som etterhvert ville bli utgitt på *Brainwashed* så tidlig som i 1988 («Any Road» ble skrevet under filmingen av videoen til videoen til «This Is Love» fra albumet *[[Cloud Nine]]*) og fortsatt med det utover 1990-tallet, helt tilfeldig. Etter å ha bedret seg etter angrepet av Michael Abram i sitt hjem 30. desember 1999, fokuserte Harrison mer på å få albumet sitt ferdig, han delte sine ideer for alle detaljene (fra lyden på de ferdige sangene til albumets design) med sin sønn, Dhani — informasjon som viste seg å være til stor nytte. 

Harrison hadde kjempet mot lungekreft i 1997 og dette kom tilbake med full kraft i 2001. Ettersom han innså denne uforanderlige situasjonen, jobbet han enda mer med sangene på albumet — sammen med Dhani og sin gamle samarbeidspartner Jeff Lynne — frem til han ikke var i stand til å gjøre noe. Harrisons siste arbeid på albumet ble gjort i et innspillingsstudio i Sveits, rett før en tur til USA for kreftbehandling. 29. november døde Harrison. Han etterlot *Brainwashed* delvis uferdig, men med en guide for hvordan det skulle gjøres ferdig, i hendene på Dhani og Lynne.

Etter et par måneder vekk fra prosjektet, returnerte både unge Harrison og Lynne for å jobbe med Georges siste sanger og legge til de riktige instrumentene — etter Harrisons spesifikasjoner — på innspillingene. Prosjektet var så nære med å bli ferdig, at duoen brukte akkurat den studiotiden George hadde booket selv. Etter noen vanskelige, men nyttige innspillnger, ble arbeidet ferdistilt og George Harrisons siste album var klart.

*Brainwashed* fikk fremragende anmeldelser da albumet ble utgitt i november 2002, akkurat som hyllestkonserten hans; *[[Concert for George]]*, som fant sted i Royal Albert Hall. Albumet solgte respektabelt — selv om det kanskje var under forventningene — albumet nådde nummer 18 i USA og solgte til gull der. Det nådde nummer 29 i Storbritannia, hvor «Any Road» ble en Top 40 hit-singel våren 2003. I 2004 vant «Marwa Blues» en Grammy for «Best Pop Instrumental Performance».

## Utgivelseversjoner
*Brainwashed* ble utgitt både på LP og CD. En spesiell limitert cd-boks ble også utgitt, den inneholdt en Brainwashed-plakat, et Dark Horse-klistremerke, et gitarplekter med Georges signatur på og en bonus-DVD med en syv-minutters film om hvordan albumet ble til.

## Sporliste
Alle sanger skrevet av George Harrison, unntatt hvor annet er angitt.

#«Any Road» – 3:52
#«P2 Vatican Blues (Last Saturday Night)» – 2:38
#«Pisces Fish» – 4:50
#«Looking for My Life» – 3:49
#«Rising Sun» – 5:27
#«Marwa Blues» – 3:40
#«Stuck Inside a Cloud» – 4:04
#«Run So Far» – 4:05
#«Never Get Over You» – 3:26
#«Between the Devil and the Deep Blue Sea» (Harold Arlen/Ted Koehler) – 2:34
#«Rocking Chair in Hawaii» – 3:07
#«Brainwashed» – 6:07
:Inkluderer en konkluderende bønn, «Namah Parvati», gjort av Harrison og hans sønn, Dhani.

## Lister

## Personell
*George Harrison – Vokal, slide & akustisk gitar, ukuleler, keyboard, bassgitar, perkusjon & bakgrunnsvokal
*Jeff Lynne – Elektrisk & 12-strengs gitar, ytterligere keyboard & bakgrunnsvokal
*Dhani Harrison – Akustisk gitar & bakgrunnsvokal
*Jim Keltner – Trommer
*Bickram Ghosh – Tabla
*Jon Lord – Piano
*Jools Holland – Piano
*Sam Brown – Bakgrunnsvokal
*Jane Lister – Harpe
*Isabela Borzymowska – Leser fra «How To Know God» (The Yoga Aphorisms of Patanjali)

## Referanser


## Eksterne lenker
* 
* JPGR's Beatles side: George Harrison's ''Brainwashed''